आप ने की अरविंद केजरीवाल के खिलाफ बयानबाजी की निंदा
कोडरमा | आमआदमी पार्टी ने बुधवार को झंडा चौक पर जनाधिकार मंच के विरोध प्रदर्शन के दौरान भाजपा नेता अमित यादव द्वारा दिल्ली के मुख्यमंत्री अरविंद केजरीवाल को पागल पार्टी के नेता आतंकवादी चरित्र के व्यक्ति कहने पर कड़ी निंदा की। पार्टी के जिला संयोजक विरेंद्र यादव ने कहा कि मोदी सरकार हर क्षेत्र में विफल हो रही है। इससे जनता का ध्यान भटकाने के लिए केरल के मुद्दों को झारखंड में उठा रही है। उन्होंने कहा कि भाजपा राज्य में कानून व्यवस्था दिनोदिन बिगड़ती जा रही है। मध्यप्रदेश में व्यापमं घाेटाले के गवाहों की हत्या हो रही थी और गुजरात में दलितों की सरेआम पिटाई हो रही थी। तब जनाधिकार मंच क्या कर रहा था। वहीं आप के जिला प्रवक्ता अमित सहाना, जिला सचिव सुशील अग्रवाल, विशाल सूद, किसान मोर्चा के संयोजक दामोदर यादव ने कहा कि पूर्व भाजपा विधायक अमित यादव का बयान मानसिक दिवालीएपन को दर्शाता है। उन्होंने कहा कि जो पार्टी कश्मीर के आतंकी के हमर्दद पार्टी के साथ मिलकर सरकार चला रही है, वे अपने को कश्मीर की हितैषी बता रही है, जो अपने आप में हास्यस्पद है। पूर्व विधायक द्वारा दिए गए भाषण की निंदा करने वालों में पार्टी के जयनगर प्रखंड संयोजक महेश यादव, अवधेश सिन्हा, शिवकांत सिन्हा, प्रवीण वर्मा, मुनाजिर हुसैन, संतोष चंद्रवंशी, प्रेम नायक, सुनील दास, असमत अली, एलवी सिंह, योगेंद्र कुमार, जालीम भुइयां आदि के नाम शामिल हैं।
awa_Deva hin_Deva